दिल्ली, केरल, महाराष्ट्र में नए केस घटे; देश में हर 10 लाख लोगों में सिर्फ 2 को कोरोना
corona cases decreased in kerala, delhi and maharastra: दिल्ली, केरल और महाराष्ट्र में केस घटे हैं। कोरोना के मामले में भारत की स्थिति अमेरिका और ब्रिटेन से बेहतर है।
देश में बीते 24 घंटों में कोरोना 5,357 नए केस सामने आए हैं, जबकि 11 लोगों की मौत हुई है। एक दिन पहले के मुकाबले देश में कोरोना के नए केस में 12% की कमी दर्ज की गई है। शनिवार काे 6155 नए केस सामने आए थे।
शनिवार को केरल में 1,800, दिल्ली में 699 और महाराष्ट्र में 542 मामले सामने आए। इन तीनों ही राज्यों में कोरोना मामलों में कमी आई है। एक दिन पहले केरल में 1900, महाराष्ट्र में 926 और दिल्ली में 733 मामले सामने आए थे।
वैश्विक स्तर पर हमारी स्थिति अमेरिका-फ्रांस से बेहतर
उधर, वैश्विक स्तर पर देखें तो हमारी स्थिति अमेरिका, फ्रांस समेत देशों से काफी अच्छी है। ourworldindata.org पर उपलब्ध डेटा के मुताबिक, भारत में हर 10 लाख लोगों में से सिर्फ 2 को ही कोरोना है। वहीं, न्यूजीलैंड में हर 10 लाख लोगों में से 293, फ्रांस में 126, साउथ कोरिया में 163, अमेरिका में 75 और ब्रिटेन में 46 लोगों को कोरोना है। ये आंकड़े 6 अप्रैल तक के डेटा पर आधारित हैं।
केरल और हरियाणा में मास्क लगाना हुआ जरूरी
केरल मेंहरियाणा में भी पब्लिक प्लेस पर मास्क लगाना अनिवार्य कर दिया गया है।
टॉप-5 राज्यों में दो-तिहाई नए केस, केरल सबसे आगे
देश में शनिवार को 6,155 नए कोरोना मरीज मिले। इनमें से 4,294 केस सिर्फ 5 राज्यों में मिले थे। स्वास्थ्य मंत्रालय ने इन आंकड़ों को शुक्रवार को जारी किया।
केरल: यहां 1,758 नए केस मिले, जबकि दो लोगों की मौत हुई। 711 लोग ठीक भी हुए। यहां बुजुर्गों, गर्भवती महिलाओं और गंभीर बीमारियों से पीड़ित लोगों के लिए मास्क लगाना अनिवार्य कर दिया गया है।
महाराष्ट्र: शनिवार को यहां 542 नए केस मिले, 668 लोग ठीक हुए जबकि 1 व्यक्ति की मौत हुई। शुक्रवार को यहां 926 नए केस मिले थे। यहां पॉजिटिविटी रेट 8.15% है।
दिल्ली: यहां बीते दिन 535 नए मामले सामने आए और 2 लोगों की मौत हुई, जबकि 634 लोग इस बीमारी से ठीक हुए। एक्टिव केस 2,232 हो गए हैं। यहां पॉजिटिविटी रेट 23.05% है।
हरियाणा: यहां शनिवार को 399 नए केस सामने आए और 187 लोग ठीक हुए। फिलहाल राज्य में 1,536 एक्टिव केस हैं। यहां पॉजिटिविटी रेट 6.91% हो गया है। यहां भी मास्क अनिवार्य कर दिया गया है।
तमिलनाडु: यहां बीते दिन 329 नए केस मिले और 156 लोग ठीक हुए। गुरुवार को यहां 303 नए केस मिले थे। यहां पॉजिटिविटी रेट 7.57% है।
38.2% मरीजों में मिला XBB.1.16 ओमिक्रॉन वैरिएंट 
जीनोम सीक्वेंसिंग पर नजर रखने वाली कमेटी INSACOG ने खुलासा किया है कि देश में रोजाना सामने आ रहे कोरोना केसों में 38.2% केस XBB.1.16 ओमिक्रॉन वैरिएंट की वजह से हैं। ये वैरिएंट XBB.1 वैरिएंट की तुलना में 1.27 गुना और XBB.1.5 वैरिएंट की तुलना में 1.17 गुना ज्यादा तेजी से इंसानों में फैलता है। इस वैरिएंट में कई तरह की एंटी-सार्स एंटीबॉडीज के प्रति प्रतिरोधक क्षमता है।
केस बढ़ रहे, लेकिन घबराने की जरूरत नहीं- विशेषज्ञ
कोरोना विशेषज्ञ का कहना है कि कोरोना केस बढ़ रहे हैं, लेकिन घबराने की जरूरत नहीं है। देश में ज्यादातर लोगों में हाइब्रिड इम्युनिटी आ चुकी है। यानी वैक्सीनेशन और प्राकृतिक संक्रमण से मिली इम्युनिटी। यही हाइब्रिड इम्यूनिटी लोगों को गंभीर बीमार होने और अस्पताल में भर्ती होने से बचा रही है। देश की आबादी को वैक्सीन लग चुकी है। बाकी आबादी को इन वैक्सीन लगे लोगों से सुरक्षा मिल रही है। यही वैक्सीन ओमिक्रॉन के छह सब वैरिएंट का मुकाबला कर रही है। इनमें XBB.1.16 भी शामिल है।
